ข้อบังคับคณะกรรมการการนิคมอุตสาหกรรมแห่งประเทศไทยว่าด้วยการขอจัดตั้งโครงการนิคมอุตสาหกรรมร่วมดำเนินงานพ.ศ. ๒๕๖๑[๑] โดยที่เป็นการสมควรปรับปรุงข้อบังคับคณะกรรมการการนิคมอุตสาหกรรมแห่งประเทศไทยว่าด้วยการขอจัดตั้งหรือขยายโครงการนิคมอุตสาหกรรมร่วมดำเนินงานอาศัยอำนาจตามความในมาตรา๒๓ (๑) แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ประกอบกับมติคณะกรรมการการนิคมอุตสาหกรรมแห่งประเทศไทยในการประชุมครั้งที่ ๖/๒๕๖๑เมื่อวันที่ ๓๐ พฤษภาคม ๒๕๖๑คณะกรรมการการนิคมอุตสาหกรรมแห่งประเทศไทยจึงออกข้อบังคับไว้ ดังต่อไปนี้ข้อ๑ ข้อบังคับนี้เรียกว่า ข้อบังคับคณะกรรมการการนิคมอุตสาหกรรมแห่งประเทศไทยว่าด้วยการขอจัดตั้งโครงการนิคมอุตสาหกรรมร่วมดำเนินงาน พ.ศ. ๒๕๖๑ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิกข้อบังคับคณะกรรมการการนิคมอุตสาหกรรมแห่งประเทศไทยว่าด้วยการจัดตั้งหรือขยายโครงการนิคมอุตสาหกรรมร่วมดำเนินงาน พ.ศ. ๒๕๕๕ข้อ๔ ในข้อบังคับนี้กนอ. หมายความว่า การนิคมอุตสาหกรรมแห่งประเทศไทยผู้ขอร่วมดำเนินงาน หมายความว่าผู้ซึ่งมีความประสงค์จะเข้าร่วมดำเนินงานกับ กนอ. ในการจัดตั้งนิคมอุตสาหกรรมโครงการนิคมอุตสาหกรรมร่วมดำเนินงาน หมายความว่าโครงการจัดตั้งนิคมอุตสาหกรรมที่ผู้ขอร่วมดำเนินงานเสนอผู้ร่วมดำเนินงาน หมายความว่าผู้ขอร่วมดำเนินงานที่ได้รับอนุมัติในหลักการให้เข้าร่วมดำเนินงานกับ กนอ.ในการจัดตั้งนิคมอุตสาหกรรมร่วมดำเนินงาน และได้ทำสัญญาร่วมดำเนินงานโครงการนิคมอุตสาหกรรมร่วมดำเนินงานกับกนอ. แล้วข้อ๕ ผู้ขอร่วมดำเนินงานโครงการนิคมอุตสาหกรรมร่วมดำเนินงานกับกนอ. ต้องมีคุณสมบัติดังต่อไปนี้(๑) เป็นนิติบุคคลไทย(๒) เป็นผู้มีหลักฐานแสดงกรรมสิทธิ์หรือสิทธิครอบครองในที่ดินที่จะดำเนินการโครงการนิคมอุตสาหกรรมร่วมดำเนินงานหรือมีหลักฐานแสดงการที่จะได้มาซึ่งกรรมสิทธิ์หรือสิทธิครอบครองในที่ดินที่เจ้าของที่ดินยินยอมให้ดำเนินการโครงการนิคมอุตสาหกรรมร่วมดำเนินงานทั้งนี้ที่ดินที่จะนำเสนอเป็นโครงการนิคมอุตสาหกรรมร่วมดำเนินงานต้องไม่เป็นที่ดินที่ได้รับอนุมัติให้มีการดำเนินการตามกฎหมายอื่นอยู่แล้วข้อ๖ พื้นที่โครงการนิคมอุตสาหกรรมร่วมดำเนินงานต้องตั้งอยู่ในบริเวณพื้นที่ที่เหมาะสมและมีศักยภาพที่จะดำเนินการให้เป็นนิคมอุตสาหกรรมร่วมดำเนินงานและพื้นที่ดังกล่าวต้องสอดคล้องกับการใช้ประโยชน์ในที่ดินตามกฎหมายว่าด้วยการผังเมืองและกฎหมายอื่นที่เกี่ยวข้องในระหว่างการขอร่วมดำเนินงานหาก กนอ.ตรวจสอบพบว่าพื้นที่โครงการนิคมอุตสาหกรรมร่วมดำเนินงานตั้งอยู่ในบริเวณที่ได้มีการวางและจัดทำผังเมืองตามกฎหมายว่าด้วยการผังเมืองแล้วและได้มีข้อกำหนดการใช้ประโยชน์ที่ดินที่ไม่อาจจัดตั้งเป็นนิคมอุตสาหกรรมร่วมดำเนินงานหรือพื้นที่โครงการนิคมอุตสาหกรรมร่วมดำเนินงานนั้นได้มีการวางและจัดทำผังเมืองตามกฎหมายว่าด้วยการผังเมืองซึ่งผ่านความเห็นชอบของคณะรัฐมนตรีแล้วและได้มีข้อกำหนดการใช้ประโยชน์ที่ดินที่ไม่อาจจัดตั้งเป็นนิคมอุตสาหกรรมร่วมดำเนินงานได้ให้ กนอ.ไม่รับพิจารณาโครงการนิคมอุตสาหกรรมร่วมดำเนินงานนั้นและคืนเรื่องให้แก่ผู้ขอร่วมดำเนินงานข้อ๗ กรณีที่พื้นที่โครงการนิคมอุตสาหกรรมร่วมดำเนินงานมีสาธารณสมบัติของแผ่นดินอยู่ในพื้นที่ดังกล่าวให้ผู้ขอร่วมดำเนินงานระบุตำแหน่ง ขอบเขต และจำนวนพื้นที่โดยประมาณของสาธารณสมบัติของแผ่นดินให้ชัดเจนโดยการใช้ประโยชน์พื้นที่โครงการจัดตั้งนิคมอุตสาหกรรมร่วมดำเนินงานต้องหลีกเลี่ยงและไม่กระทบสาธารณสมบัติของแผ่นดินนั้นข้อ๘ ประเภทของการประกอบกิจการในพื้นที่โครงการนิคมอุตสาหกรรมร่วมดำเนินงานต้องเป็นไปตามหลักเกณฑ์และเงื่อนไขตามกฎหมายว่าด้วยการนิคมอุตสาหกรรมแห่งประเทศไทยและกฎหมายอื่นที่เกี่ยวข้องข้อ๙ ให้ผู้ขอร่วมดำเนินงานยื่นคำขอร่วมดำเนินงานโครงการนิคมอุตสาหกรรมร่วมดำเนินงานตามหลักเกณฑ์ที่กำหนดไว้ในกฎกระทรวงกำหนดหลักเกณฑ์วิธีการ และเงื่อนไขในการจัดตั้งนิคมอุตสาหกรรม พ.ศ. ๒๕๔๘ อย่างละสองชุด ทั้งนี้ กนอ.อาจกำหนดให้ผู้ขอร่วมดำเนินงานเสนอข้อมูลเพิ่มเติมได้ข้อ ๑๐ ให้กนอ. พิจารณาคำขอโครงการนิคมอุตสาหกรรมร่วมดำเนินงานตามข้อ ๙ โดยเร็วกรณีคำขอโครงการนิคมอุตสาหกรรมร่วมดำเนินงานหรือเอกสารของข้อมูลโครงการนิคมอุตสาหกรรมร่วมดำเนินงานไม่ครบถ้วนหรือไม่ถูกต้องให้ กนอ. มีหนังสือแจ้งให้ผู้ขอร่วมดำเนินงานแก้ไขให้ครบถ้วนหรือถูกต้องภายในระยะเวลาที่กำหนดหากผู้ขอร่วมดำเนินงานไม่ดำเนินการภายในระยะเวลาดังกล่าวให้ถือว่าผู้ขอร่วมดำเนินงานละทิ้งคำขอนั้น และให้ กนอ. คืนเรื่องให้แก่ผู้ขอร่วมดำเนินงานกรณีที่กนอ.พิจารณาแล้วเห็นว่าคำขอโครงการนิคมอุตสาหกรรมร่วมดำเนินงานหรือเอกสารข้อมูลโครงการนิคมอุตสาหกรรมร่วมดำเนินงานมีความครบถ้วนและถูกต้องให้ กนอ. ดำเนินการดังต่อไปนี้(๑) พิจารณาโครงการนิคมอุตสาหกรรมร่วมดำเนินงานทั้งนี้ กนอ. อาจเรียกให้ผู้ขอร่วมดำเนินงานชี้แจงรายละเอียดของโครงการนิคมอุตสาหกรรมร่วมดำเนินงานเพิ่มเติมได้ตามความจำเป็น(๒) เข้าตรวจสอบพื้นที่โครงการนิคมอุตสาหกรรมร่วมดำเนินงาน(๓) เมื่อได้ดำเนินการตาม (๑) และ (๒) แล้ว ให้ กนอ.พิจารณาโครงการนิคมอุตสาหกรรมร่วมดำเนินงานต่อไปดังนี้(๓.๑) ในกรณีที่ กนอ. พิจารณาแล้วเห็นว่าไม่สมควรให้มีการดำเนินการโครงการนิคมอุตสาหกรรมร่วมดำเนินงาน ให้ กนอ.แจ้งให้ผู้ขอร่วมดำเนินงานทราบ(๓.๒) ในกรณีที่ กนอ. พิจารณาแล้ว เห็นสมควรให้ดำเนินการโครงการนิคมอุตสาหกรรมร่วมดำเนินงานให้ กนอ. เสนอรายละเอียดโครงการนิคมอุตสาหกรรมร่วมดำเนินงานข้อมูลที่เกี่ยวข้องและผลการพิจารณาต่อคณะกรรมการ กนอ. เพื่อพิจารณาข้อ๑๑ กรณีคณะกรรมการ กนอ.พิจารณาอนุมัติในหลักการโครงการนิคมอุตสาหกรรมร่วมดำเนินงานตามที่ผู้ขอร่วมดำเนินงานเสนอแล้วให้ กนอ. แจ้งผลการพิจารณาดังกล่าวให้ผู้ขอร่วมดำเนินงานทราบและให้ผู้ขอร่วมดำเนินงานมาทำสัญญาร่วมดำเนินงานโครงการนิคมอุตสาหกรรมร่วมดำเนินงานกับกนอ. ต่อไปภายในเก้าสิบวันนับแต่วันที่ได้รับหนังสือแจ้งจาก กนอ.ในกรณีที่ผู้ขอร่วมดำเนินงานมีความจำเป็นไม่อาจมาทำสัญญาภายในเวลาที่กำหนดตามวรรคหนึ่งให้ผู้ขอร่วมดำเนินงานมีหนังสือขอขยายเวลาล่วงหน้าไม่น้อยกว่าสิบห้าวันก่อนสิ้นสุดระยะเวลาให้ กนอ. พิจารณาขยายระยะเวลาให้แก่ผู้ขอร่วมดำเนินงาน ทั้งนี้ ต้องไม่เกินหกสิบวันนับตั้งแต่วันสิ้นสุดระยะเวลาที่กำหนดไว้ในกรณีที่ผู้ขอร่วมดำเนินงานไม่มาทำสัญญาร่วมดำเนินงานโครงการนิคมอุตสาหกรรมร่วมดำเนินงานกับกนอ. ภายในกำหนดเวลาตามวรรคหนึ่งและไม่มีหนังสือขอขยายเวลา หรือผู้ขอร่วมดำเนินงานได้ขอขยายเวลาการทำสัญญาแต่ไม่มาทำสัญญาภายในระยะเวลาที่กำหนดให้ถือว่าผู้ขอร่วมดำเนินงานไม่ประสงค์จะร่วมดำเนินงานกับ กนอ. และให้ กนอ.มีหนังสือแจ้งไปยังผู้ขอร่วมดำเนินงานเพื่อยกเลิกโครงการนิคมอุตสาหกรรมร่วมดำเนินงานพร้อมทั้งรายงานให้คณะกรรมการ กนอ. ทราบในกรณีที่คณะกรรมการกนอ. พิจารณาแล้ว เห็นว่าไม่สมควรให้มีการดำเนินการโครงการนิคมอุตสาหกรรมร่วมดำเนินงานให้ กนอ. แจ้งให้ผู้ขอร่วมดำเนินงานทราบข้อ๑๒ หลังจากที่ได้ทำสัญญาร่วมดำเนินงานโครงการนิคมอุตสาหกรรมร่วมดำเนินงานแล้วให้ผู้ร่วมดำเนินงานดำเนินการดังต่อไปนี้ ก่อนการเสนออนุมัติการจัดตั้งนิคมอุตสาหกรรมตามข้อ ๑๓(๑) ในกรณีที่โครงการนิคมอุตสาหกรรมร่วมดำเนินงานของผู้ร่วมดำเนินงานเป็นโครงการหรือกิจการที่มีผลกระทบสิ่งแวดล้อมหรือที่อาจมีผลกระทบต่อทรัพยากรธรรมชาติ คุณภาพสิ่งแวดล้อม สุขภาพอนามัยคุณภาพชีวิต หรือส่วนได้เสียสำคัญอื่นใดของประชาชนหรือชุมชนหรือสิ่งแวดล้อมอย่างรุนแรงให้ผู้ร่วมดำเนินงานจัดทำรายงานการประเมินผลกระทบสิ่งแวดล้อม ทั้งนี้ ตามหลักเกณฑ์ วิธีการและเงื่อนไขที่ออกตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) นอกจากการจัดทำรายงานการประเมินผลกระทบสิ่งแวดล้อมตาม (๑)สำหรับโครงการหรือกิจการที่อาจมีผลกระทบต่อทรัพยากรธรรมชาติ คุณภาพสิ่งแวดล้อมสุขภาพ อนามัย คุณภาพชีวิต หรือส่วนได้เสียสำคัญอื่นใดของประชาชนหรือชุมชนหรือสิ่งแวดล้อมอย่างรุนแรงผู้ร่วมดำเนินงานต้องประเมินผลกระทบด้านสุขภาพและจัดให้มีการรับฟังความคิดเห็นของผู้มีส่วนได้เสียและประชาชนและชุมชนที่เกี่ยวข้องเป็นการเพิ่มเติมทั้งนี้ ตามหลักเกณฑ์ วิธีการและเงื่อนไขที่ออกตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติกนอ. จึงจะพิจารณาโครงการนิคมอุตสาหกรรมร่วมดำเนินงานดังกล่าวต่อไปได้ในการจัดให้มีการรับฟังความคิดเห็นของผู้มีส่วนได้เสียและประชาชนและชุมชนที่เกี่ยวข้องตาม(๒) ผู้ร่วมดำเนินงานต้องชำระค่าบริการให้แก่ กนอ. ตามอัตราที่คณะกรรมการ กนอ.กำหนดข้อ๑๓ เมื่อรายงานการประเมินผลกระทบสิ่งแวดล้อมโครงการนิคมอุตสาหกรรมร่วมดำเนินงานหรือรายงานการประเมินผลกระทบสิ่งแวดล้อมโครงการนิคมอุตสาหกรรมร่วมดำเนินงานที่อาจมีผลกระทบต่อทรัพยากรธรรมชาติคุณภาพสิ่งแวดล้อม สุขภาพ อนามัย คุณภาพชีวิตหรือส่วนได้เสียสำคัญอื่นใดของประชาชนหรือชุมชนหรือสิ่งแวดล้อมอย่างรุนแรงได้รับความเห็นชอบตามกฎหมายแล้วให้ กนอ. นำเสนอคณะกรรมการ กนอ. เพื่อพิจารณาอนุมัติการจัดตั้งนิคมอุตสาหกรรมร่วมดำเนินงานข้อ๑๔ เมื่อได้รับอนุมัติให้จัดตั้งนิคมอุตสาหกรรมร่วมดำเนินงานตามข้อ๑๓ แล้วผู้ร่วมดำเนินงานต้องปฏิบัติตามหลักเกณฑ์และเงื่อนไขเกี่ยวกับการร่วมดำเนินงานในการจัดตั้งนิคมอุตสาหกรรมตามที่คณะกรรมการกนอ. กำหนด และกฎหมายอื่นที่เกี่ยวข้องตลอดจนต้องพัฒนาโครงการให้เป็นไปตามรายละเอียดผังแม่บทและแบบก่อสร้างโครงการนิคมอุตสาหกรรมร่วมดำเนินงานที่ได้รับความเห็นชอบจากกนอ.ข้อ๑๕ เมื่อมีการทำสัญญาร่วมดำเนินงานกับกนอ. แล้ว หากผู้ร่วมดำเนินงานได้พัฒนา รุกล้ำ ใช้ประโยชน์ หรือยินยอมให้บุคคลใดพัฒนารุกล้ำหรือใช้ประโยชน์ในสาธารณสมบัติของแผ่นดินในพื้นที่โครงการนิคมอุตสาหกรรมร่วมดำเนินงานให้ กนอ.แจ้งให้ผู้ร่วมดำเนินงานแก้ไขปรับปรุงให้สาธารณสมบัติของแผ่นดินอยู่ในสภาพเดิมภายในเวลาที่กนอ. กำหนด ในกรณีที่ผู้ร่วมดำเนินงานไม่ดำเนินการแก้ไขปรับปรุงภายในระยะเวลาที่กำหนดให้ กนอ. หรือผู้ที่ กนอ. มอบหมาย ดำเนินการแก้ไขปรับปรุงให้สาธารณสมบัติของแผ่นดินอยู่ในสภาพเดิมโดยให้ผู้ร่วมดำเนินงานเป็นผู้ออกค่าใช้จ่ายข้อ๑๖ ในกรณีผู้ร่วมดำเนินงานจะนำพื้นที่โครงการนิคมอุตสาหกรรมร่วมดำเนินงานไปขอรับสิทธิประโยชน์หรือขอรับอนุมัติตามกฎหมายอื่นเช่น กฎหมายว่าด้วยการส่งเสริมการลงทุน กฎหมายว่าด้วยศุลกากร เป็นต้นผู้ขอร่วมดำเนินงานต้องแจ้งเป็นหนังสือให้ กนอ. ทราบและต้องได้รับความเห็นชอบจากกนอ. เป็นหนังสือก่อนจึงจะดำเนินการได้ข้อ๑๗ ให้คำขอเสนอโครงการนิคมอุตสาหกรรมร่วมดำเนินงานที่อยู่ในระหว่างการพิจารณาของกนอ. ในวันที่ข้อบังคับนี้ใช้บังคับและยังมิได้นำเสนอคณะกรรมการ กนอ.พิจารณาอนุมัติการจัดตั้งนิคมอุตสาหกรรมร่วมดำเนินงานเป็นคำขอเสนอโครงการนิคมอุตสาหกรรมร่วมดำเนินงานตามข้อบังคับนี้ และให้ กนอ.พิจารณาตามหลักเกณฑ์ที่กำหนดไว้ในข้อบังคับนี้ต่อไปข้อ๑๘ ให้ผู้ว่าการรักษาการตามข้อบังคับนี้และให้มีอำนาจออกระเบียบหรือประกาศเพื่อปฏิบัติการตามข้อบังคับนี้ประกาศณ วันที่ ๒๕ มิถุนายน พ.ศ. ๒๕๖๑พสุ โลหารชุนประธานกรรมการการนิคมอุตสาหกรรมแห่งประเทศไทยพิมพ์มาดา/จัดทำ๑๙ตุลาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๘๔ ง/หน้า ๒๑/๒ สิงหาคม ๒๕๖๑